kardosdrur/scandi-wiki huggingface dataset:
RaiDen

RaiDen er en dansk vokal-gruppe.
Gruppen blev opdaget via talentshowet X-Factor, vist på DR1 vinteren 2008.

Medlemmer 
RaiDen består af
Milo, 28 år, fra København S
Mike Paudy, 17 år, fra København
Michael Christensen, 22 år, fra København.

Repertoire 
Fremført i X-Factor:
Westlife: "When You're Looking Like That"
Aerosmith: "I don't wanna miss a thing"
Bee Gees: "Tragedy"

Demoer:
Goodbye for good
Always somone else

where are you tonight

X-Factor 
I november 2007 besluttede de sig for at prøve at tage X-factors audition.
De meldte sig til kort før auditiondagen, så de havde kun få dage til at øve op til.
Men alligevel klarede de auditionen med et "ja" fra Lina Rafn og Remee.
De var heldige at få Lina som coach, som ikke var i tvivl om at de skulle videre til Liveshowene.

I programmet den 15. februar 2008 blev RaiDen blandt de to dårligst placerede. Dette resulterede i, at de måtte synge for deres overlevelse.
Modstanderen, den 27-årige entertainer Frederik Konradsen fra København, med sangen "My Girl" af "The Temptations" trak det korteste strå og blev sendt hjem.

I programmet den 22. februar 2008 endte RaiDen atter i en situation, hvor de måtte synge for deres overlevelse. Modstanderen denne gang var gruppen Vocaloca, som med ABBA-sangen "Gimme Gimme Gimme" måtte sende de ellers så populære drenge hjem.

I den næste sæson (2009) prøvede Michael så igen,men kom ikke engang videre fra audition.

Eksterne henvisninger 
RaiDens Myspace side
Besøg DR's side om X-factor

Musikgrupper fra Danmark
Musikgrupper fra 2008
Deltagere i X Factor (Danmark)
Dukketeater

Dukketeater er en form for teater, hvor der manipuleres/føres dukker. Dukkerne føres af dukkeførere.

Dukketeater i Danmark 
Udenlandske dukkespillere gæstede Danmark fra midten af det 17. årh., men det danske dukketeater er forholdsvis nyt og læner sig for en stor del op ad den tyske tradition og på tekniske færdigheder og fokus. Den franske beror på en forestilling om en magisk besjæling af objektet. 
Da vi ikke har et dansk ord så bredtfavnende som det engelske ’puppet’, anvender vi begreber som manipulations- eller objektteater for at udtrykke nuancerne i teaterformen, som genremæssigt spænder bredt. Hollandsk-danske Ray Nusselein pustede i sidste halvdel af det 20. årh. liv i teaterformen i Danmark med begrebet ’en anden slags teater’, med det københavnske Paraplyteatret, som lukkede i 1999 efter Nusseleins tidlige død. 

I moderne dukketeater er det manipulerede objekt ikke nødvendigvis en klassisk dukke. Der kan  anvendes marskandiserfund, ting fra dagligdagen eller elementer som ild og vand. I nogle tilfælde anvendes dukkespilleren selv som objekt.

Uddannelse i dukketeater fås kun i udlandet. Thy Teater udbød i en forsøgsperiode en dukkemageruddannelse, men mangler i øjeblikket økonomi. Danske unge søger typisk ind på Hochschule für Schauspielkunst ’Ernst Busch’ i Berlin, Tyskland, eller Akademi for Scenekunst (tidl. Akademi for Figurteater) i Fredrikstad, Norge.

Dansk UNIMA er den danske afdeling af verdens ældste internationale teatersammenslutning, Union Internationale de la Marionette, som er tilknyttet UNESCO. Her findes informationer om dukketeatrets mange facetter.

Der findes teaterfestivaler med fokus på dukketeater, heriblandt Teater På Kanten i Thy,, Festival of Wonder i Silkeborg og Copenhagen Puppet Festival på Vesterbro i København.

Referencer

Eksterne henvisninger
Biblioteksskolen i Aalborg

Biblioteksskolen i Aalborg er en afdeling af Danmarks Biblioteksskole, der derudover har en større afdeling i København. Afdelingen i Aalborg rummer omkring 35 ansatte og 200 studerende. Biblioteksskolen er en højere uddannelsesinstitution under Kulturministeriet, og uddannelsen retter sig mod opgaver i både folkebiblioteker, forskningsbiblioteker, offentlig administration, organisationer og private virksomheder.

Eksterne henvisninger/kilder 
 Danmarks Biblioteksskole

Noter 

Uddannelse i Aalborg
Uddannelsesinstitutioner i Danmark
Hår(d)

Hår(d) er en ungdomsroman skrevet af Dennis Jürgensen, udgivet på forlaget Tellerup i 1999.

Ungdomsromaner
Litteratur i 1999
Bøger af Dennis Jürgensen
National Treasure

National Treasure er en amerikansk actionfilm fra 2004, instrueret af Jon Turteltaub. Nicolas Cage spiller hovedrollen som Ben Gates og i andre roller ses Diane Kruger, Justin Bartha og Sean Bean.

Eksterne henvisninger 
 

Amerikanske film fra 2004
Actionfilm fra USA
Medier produceret af Jerry Bruckheimer
Guitar Hero (spilserie)

Guitar Hero-serien er en række computerspil, der handler om at spille guitar på en special-konstrueret guitar-controller.

Spil i serien

Guitar Hero 

Guitar Hero er det første spil i serien, og er udgivet til Playstation 2.

Guitar Hero II 

Det andet spil i serien, Guitar Hero II, er udgivet til både Playstation 2 og Xbox 360.

Guitar Hero III: Legends of Rock 

Guitar Hero III: Legends of Rock, som er det tredje spil i serien, blev også udgivet til Playstation 2 og Xbox 360, samt til Playstation 3, Nintendo Wii, Windows og Mac.

Guitar Hero World Tour 

Guitar Hero World Tour er det fjerde spil i serien, og er det første der giver spilleren mulighed for både at spille på guitar, trommer, elbas samt at synge karaoke til størstedelen af sangene.

Guitar Hero 5

Guitar Hero Aerosmith 

Guitar Hero Aerosmith er det første spil i serien, baseret på kun 1 band.

Guitar Hero Metallica 

Guitar Hero Metallica er det andet spil i serien, baseret på kun 1 band.

Guitar Hero On Tour 

Guitar Hero On Tour er det første spil i serien, som kun er udgivet til en håndholdt platform (Nintendo DS)

Guitar Hero: Smash Hits 

Guitar Hero: Smash Hits er det første opsamlingsspil i rækken. Dette giver mulighed for at spille nogle af sangene fra de første fire spil som fuldt band.

Eksterne henvisninger 

Computerspilserier
Frederik von Blücher

Frederik Vilhelm (Friedrich Wilhelm) von Blücher (født 14. januar 1760 i Penzlin i Mecklenburg-Strelitz, død 16. maj 1806 i København) var kammerherre, godsejer til Basnæs, oberstløjtnant, kommandør for Livgarden til Hest, Arveprins Frederiks generaladjudant og hofchef. Han var bror til Gottfried Carl Wilhelm Gottlob von Blücher (1762-1814) og Konrad von Blücher-Altona (1764-1845), der blev overpræsident i Altona, og far til Fritz Blücher.

Biografi 
Frederik Vilhelm von Blücher var søn af Carl Leopold von Blücher (1719-1775) og Sophie Henriette Margrethe von Plessen (1738-86). Frederik Vilhelm blev arveprinsesse Sofie Frederikkes elsker og i kongefamilien var det alment anerkendt, at den mest sandsynlige biologiske far til arveprinsessens fire yngste børn netop var Frederik von Blücher, der tillige var adjudant og hofchef for Arveprins Frederik. I et brev skrevet af Kronprins Frederik til sin svoger hertug Frederik Christian af Augustenburg i 1805 nævner han således arveprinsens velvilje overfor sin hofchef og skriver videre:

I 1802 blev Frederik Vilhelm gift med Helene de Thygeson (1776-1839). Parret fik to børn, hvoraf det yngste, Fritz Blücher, blev født et halvt år efter Frederik Vilhelms død.

Efterkommere (officielle og mulige) 
Postulerede børn med Sophie Frederikke af Mecklenburg-Schwerin:
 Christian VIII (1786-1848)
 Juliane Sophie af Danmark (1788-1858), gift 1812 med prins Frederik Vilhelm Carl Ludvig af Hessen-Philippsthal-Barchfeld (1786-1834)
 Louise Charlotte (1789-1844)
 Arveprins Ferdinand (1792-1863)

Børn med Helene de Thygeson:
 Marie Charlotte Sophie (1804-1894)
 Frederik "Fritz" Emanuel (1806-1871)

Noter

Litteratur 
 Krarup, Rie: Kvindelist og kongelast. Blide duer og stride fruer i danmarkshistorien. København: Lademann, 1985, .

Eksterne henvisninger 
 Stamtavle for Frederik Vilhelm von Blücher i Skeel & Kannegaard Genealogy 

Godsejere fra Danmark
Danskere i 1700-tallet
Danskere i 1800-tallet
Frederik
Kavaleriofficerer fra Danmark
Hofchefer fra Danmark
Kammerherrer fra Danmark
Lisbon Ripper

The Lisbon Ripper er en uidentificeret seriemorder, der myrdede tre kvinder mellem 1992 og 1993 i Lissabon, Portugal.

Forbrydelser 
Det første offer var Maria Velentina med kælenavnet ” Tina” på 22 år, som blev fundet den 31. juli, 1992 i en stor hytte i Póvoa de Santo Adrião. Hun var blevet kvalt, flænset og nogle indre organer var blevet fjernet.

Det andet offer, Maria Fernanda, alder 24, blev fundet den 27. januar,1993 i en hytte i Entrecampos. Hun var også blev flænset og flere indre organer var blevet fjernet. 

Det tredje og sidste offer var Maria João på 27 år blev fundet den 15. marts 1993 tæt ved, hvor man havde fundet det første offer. Som de tidligere ofre var hun blevet flænset, og denne gang var næsten alle de indre organer fjernet.

Alle ofrene var unge brunetter måske prostituerede og stofmisbruger, og de blev alle flænset med en skarp genstand, som ikke var en kniv.

Efterforskningen 
Der blev fundet meget få eller slet ingen beviser på gerningsstederne: ingen blod (udover ofrenes), hår, fodaftryk, fingeraftryk eller handskemateriale. Politiet havde nogle mistænkte men ingen beviser.

Andre forbrydelser 
Der blev fundet yderlig to lig, efter sigende prostituerede. 
Der er også sket lignende mord i Holland, Tjekkiet, Danmark og Belgien. 

Der har været spekulationer, om the Lisbon Ripper kan have været den seriemorder som var aktiv i New Bedford i Massachusetts i 1988.

Noter

Se også
 The Black Dahlia (mord)
 Jack the Ripper
 Original Night Stalker

Mord i Portugal
Uidentificerede seriemordere
Uopklarede mord
Frederikssund Oaks

Frederikssund Oaks er en dansk amerikansk fodbold-klub hjemmehørende i Frederikssund. Klubben er medlem af Dansk Amerikansk Fodbold Forbund (DAFF). 

Oaks har i 2017 sæsonen spillet i og vundet kvalifikationsligaen. Oaks har i september 2017 vundet oprykningskampen til Nationalligaen.

I 2014 spillede klubbens seniorhold i Danmarkserien øst, hvor de i sæsonen har kvalificeret sig til slutspillet.

Klubben blev oprindeligt stiftet i 1992 i Gerlev, Jægerspris Kommune af Anders Rasmussen og Andreas Hogsted der efter at have set Superbowl-finalen i TV 2 mellem Cincinnati Bengals og San Francisco 49ers i januar 1989. 

Ved den stiftende generalforsamling blev navnet Jægerspris Oaks efter forslag fra Anders Rasmussen, som fandt inspirationen til klubnavnet i Europas tre ældste egetræer; kongeegen, storkeegen og snogeegen, der groede i Jægerspris Nordskov.

De tre træer skulle symbolisere alt, hvad klubben gerne ville stå for ved at være "umulige at komme uden om, de er solide, overlever enhver modgang og er urokkelige; de giver sig med andre ord ikke en tomme og udstråler en utrolig styrke". 

Klubben flyttede sidenhen til Frederikssund og foretog et navneskifte til Frederikssund Oaks.

Bedste placeringer i gennem tiden:

Senior 2017 - vinder af kvalifikationsligaen.

Senior 2002 - Vinder af 1. division

Senior 2003 - 4. plads i Nationalligaen

U16 2017 - Dansk Mester

U16 2008 - Dansk mester

U13 2003 - Dansk mester

U13 2005 - Dansk mester

U13 2006 - Dansk mester

Ekstern kilde/henvisning 
 Frederikssund Oaks officielle hjemmeside 
 http://frederikssund.lokalavisen.dk/sport/2017-06-27/Sejren-en-realitet-Oaks-U16-blev-danske-mestre-896354.html 

Amerikansk fodbold i Danmark
Sportsklubber i Danmark
Oaks
Balladen om den forsvundne mumie

Balladen om den forsvundne mumie er en børne- og ungdomsroman skrevet af Dennis Jürgensen. Den blev udgivet i 1982, den er 98 sider og målgruppen er sat fra 11 år.

Handling 

Bogen handler om monsternørden Freddy, der elsker monstre og specielt dem fra bladet Slim. En dag bliver han kontaktet af en gruppe mere eller mindre kendte monstre som blandt andet: Dracula, en varulv og en mumie. De viser sig dog at være ganske harmløse og tilbringer det meste af deres tid som voksfigurer på et lokalt museum. De har dog det problem, at deres ven Mummy er forsvundet, mens han besøgte sin fætter på et lokalt museum og nu må de have fat i ham før han bliver opdaget. De beder Freddy om hjælp og han indvilliger uden større betækning.

Ungdomsromaner
Bøger af Dennis Jürgensen
Litteratur i 1982
Sankt Alberts Kirke

Sankt Alberts Kirke var en kirke på Ærø nær Vejsnæs. Kirken blev opført omkring år 1000, og blev udbygget i 1300. Kirken blev revet ned under reformationen i 1536.

Udgravning af anlægget 
Resterne af Sankt Alberts Kirke blev udgravet i 1995-96, af Langelands Museum. Under udgravningen fandt man ud af, at stedet havde været befæstet med en høj jordvold og en voldgrav siden 700-tallet. Rundt om kirken blev der afdækket omkring 50 grave, hvoraf mange var børnegrave. Øvrige fund var bl.a et stort antal mønter, der daterer kirkens anvendelsestid. 
Det store befæstede anlæg blev genskabt, og måler ca. 60x30 m og består af en ca. 3 m dyb grav og et kraftigt voldanlæg.

Se også 
 Sankt Alberts fæstning

Kirker i Svendborg Amt
Ærø
Nedlagte kirker i Danmark
Tivoli (Oslo)

Tivoli (etableret 4. november 1877, i Oslo, nedlagt 1935), var et underholdningssted inspireret af Københavns Tivoli. Før Tivoli blev etableret, var der et forlystelsessted med dårligt ry på Klingenberg. Ejeren og initiativtageren til det nye anlæg var den svenske skuespiller og teaterdirektør Knut Tivander. På grund af lave indtægter gik Tivoli konkurs efter kun to års drift. Ti år senere blev anlægget overtaget af danskeren Bernhard Jacobsen som ejede det frem til 1898. Under hans periode som ejer havde Tivoli sin storhedstid.
Der blev opført flere bygninger, og hele anlægget fik en ansigtsløftning.
Tivoli havde sin sidste ordinære sæson i 1934, og anlægget blev revet ned i 1937. Høyres Hus ligger i dag dér, hvor hovedindgangen til Tivoli var.

Bygninger og etablissementer i Tivoli 
 Cirkus Verdensteater (1895-1935)
 Chat Noir (1912-35)
 Røde Mølle (1927-35)

Eksterne Henvisninger 
 Skoleetaten Oslo, temahæfte om Tivoli

Kultur i Oslo
Etableret i 1877
Ophørt i 1935
Byss

Byss er en fiktiv planet fra Star Wars-galaksen. Den ligger i det område kaldet The Deep Core. 
Den har en sol, der hedder Beshqek og fem måner med ukendt navn. Der bor 19,7 milliarder de er alle immigrerede arter da der er ingen arter, der har Byss som hjemplanet. De immigrerede arter er: Mennesker, Pau'ans, Gamorreans og Toydarians. De største importvarer er våben, teknologi og fødevarer. Den har ingen eksport. Den har en diameter på 21,600 km. Byss har drejet rundt om sig selv på 31 standard timer. Planetens år er 207 standard dage. Den har standard tyngdekraft og atmosfæren er til at trække vejret i og klimaet er temparet. Terranet er for det meste søer, sletter og by udbredelsesområder. Den ligger tæt ved centrum af Galaksen og blev opdaget 45 år BBY (Before the Battle of Yavin – Episode IV) og blev optaget i Den Galaktiske Republik.

Eksterne henvisninger 
 Byss på Starwars.wiki.com

Star Wars-planeter
Ahmed Aboutaleb

Ahmed Aboutaleb (født 29. august 1961 i Beni Sidel, Marokko) er en hollandsk-marokkansk politiker. Han blev pr. 2008 viceminister for sociale forhold og arbejdsmarkedet i regeringen Balkenende IV og 5. januar 2009 borgmester i Rotterdam. Han er medlem af Arbejderpartiet (hollandsk: Partij van de Arbeid).

Karriere 

I 1998 blev Aboutaleb leder af Forum organisationen, et institut, der arbejder med multi-kulturelle emner i Holland. Han fik ligeledes et arbejde som embedsmand i Amsterdam kommune.

I januar 2004 efterfulgte Aboutaleb den skandaleramte Rob Oudkerk som oldermand I Amsterdam. I 2007 blev Aboutaleb udnævnt til viceminister for sociale forhold. Han udtalte I den forbindelse at han ikke havde noget imod den underordnede stilling og at han mente at han kunne lære meget af ministeren for området Piet Hein Donner.

Referencer

External links 
 Aboutaleb på Amsterdams kommunes hjemmeside  

Politikere fra Nederlandene
Personer fra Amsterdam
Thiol

En thiol er en organisk forbindelse indeholdende den funktionelle sulfhydrylgruppe (–SH). Den kan betragtes som alkoholens svovlanalog. Tidligere er thioler også blevet kaldt mercaptaner.

Gruppen er funktionel i og med at svovlatomet er stærkt elektronegativt.

Eksempler på thioler 
Cystein
Methanthiol
Mercaptoethanol

Funktionelle grupper
Abaris Ejendomme

Abaris Ejendomme A/S er et dansk ejendomsselskab. 

Selskabet blev i maj 2007 noteret på First North, der er den alternative markedsplads under OMX. Selskabet blev imidlertid allerede november samme år afnoteret Børsen, efter at Børsen forgæves havde søgt at få oplysninger knyttet til en række artikler om selskabet i dagspressen.

I følge en række artikler i Jyllandsposten fra oktober 2007 købte selskabet grunde og udlejningsejendomme til markedspriser og solgte dem herefter videre med store fortjenester. Køberne var imidlertid stråmænd, der fik midlerne som kortvarige lån fra Abaris. Formålet var angiveligt at bedrage købere af pantebreve i ejendommene.

Abaris Ejendommes rådgiver, Nordic Corporate Finance, bekendtgjorde samme måned, at de ikke ønskede at fortsætte som rådgiver. Samtidigt oplyste rådgiveren, at selskabets bestyrelsesformand, advokat Dan Terkildsen, og bestyrelsesmedlemmet Michael Eide trak sig fra bestyrelsen. Det tilbageværende bestyrelsesmedlem og selskabets direktør, Kaj Lex Ahrenkiel Thisted, meddelte kort efter, at også han ville trække sig fra sine poster. Da selskabet dermed hverken havde bestyrelse eller direktion, blev handlen med selskabets aktier suspenderet og siden slettet af noteringen.

Som følge af ledelsens fratræden begærede Erhvervs- og Selskabsstyrelsen Abaris Ejendomme A/S tvangsopløst ved skifteretten i Helsingør. Ved konkursdekret af den 14. januar 2008 tog skifteretten selskabet under konkursbehandling.

Kilder/Eksterne henvisninger 
 Meddelelse fra First North om afnotering

Ejendomsselskaber i Danmark
Assens-ulykken (1948)

Den første Assens-ulykke skete 7. januar 1948, da morgengodstoget ikke kunne standse ved ankomst til Assens. Årsagen var formenlig et defekt bremsesystem.

Toget fortsatte over Willemoesgade i Assens og ind i stuen på et hus, men standsede inden soveværelset, hvor husets beboere befandt sig. Togføreren, der var hjemmehørende i Assens, blev så alvorligt kvæstet at han døde samme dag. En togbetjent blev derudover kvæstet.

Assens-ulykken i 1960 fandt sted på samme måde.

Jernbaneulykker i Danmark
Ulykken (1948)
Begivenheder i 1948
My Heart Will Go On

"My Heart Will Go On" er hovedtemaet til blockbuster-filmen "Titanic" fra 1997. Musikken var lavet af James Horner, lyrikken skrevet af Will Jennings og produceret af Simon Franglen, Jamens Horner og Walter Adanasieff, og den blev indspillet af Céline Dion. Oprindeligt blev den udgivet i 1997 på Titanic-soundtracket og på Dions album Let's Talk About Love. Sangen gik nummer et i det meste af verden, heriblandt USA, Irland, Storbritannien og Australien. "My Heart Wil Go On" blev udgivet i Australien og Tyskland den 8. december 1997 og i resten af verden i januar og februar 1998. Det blev Dions største hit og en af de bedst sælgende singler nogensinde, og var verdens bedst sælgende single i 1998.

Hitlister og certifikationer

Hitlister

Årslister

Certifikationer

Referencer 

Popsange
Singler fra 1997
Singler fra 1998
Titanic
Nummer-et hits i Danmark
Nummer-et hits i Storbritannien
Frisenvold

Frisenvold er en tidligere hovedgård i Ørum Sogn i det tidligere Galten Herred, Randers Amt, nu Randers Kommune, Region Midtjylland. Gården hed tidligere Tordrup Slot og Torupgaard og er kendt tilbage til 1310, hvor den ejedes af Johannes Niclessøn, senere af af Marsk Stigs efterkommere – af hr. Stig Andersen blev den 1342 tilbagekøbt af dennes bror Offe Andersen, dernæst af hr. Anders Offesen (død 1404), der 1374-1375 solgte det til Valdemar Atterdag, der imidlertid døde, før handlen blev effektueret. Slottet blev nedrevet allerede omkring 1550, og materialerne brugt til opførelsen af Dronningborg Slot og kloster. En hovedbygning var fra 1661, opført af Mogens Friis, der i 1672 fik godset oprettet til baroniet Frisenvold, men det ophævedes allerede i 1683, da hans enke på grund af gæld måtte sælge Frisenvold til kongen; en senere hovedbygning blev opført i begyndelsen af 1800-tallet. Der har været birkeret knyttet til gården til 1819. I 1924 blev det meste af jorden solgt fra og udstykket til 20 statshusmandsbrug

Mest kendt er navnet nok fra Frisenvold Laksegård, der hørte til gården. Det var et fangstanlæg ved den nærliggende Gudenå, en væsentlig indtægtskilde, men samtidig en alvorlig forhindring for pramfarten på Gudenåen. Den eksisterede allerede i 1661, da den nævnes i Mogens Friis’
skøde. Eneretten bortfaldt ved
Lov af 7/4 1900, der regulerede fiskeriforholdene i Gudenå og Randers Fjord og 
gik ud på at oparbejde åen til et laksevand.

Eksterne kilder/henvisninger 
 J.P. Trap: Kongeriget Danmark 4. udgave 1925 
 

Herregårde i Randers Kommune
Herregårde i Randers Amt
Fredede slotte og herregårde i Danmark
Trap Danmark
André de Laborde de Monpezat

André de Laborde de Monpezat (født 6. maj 1907 i Landes, død 23. februar 1998 i Cayrou) var far til Prins Henrik af Danmark. Han var søn af Henri de Laborde de Monpezat (1868-1929) og Henriette Hallberg (1880-1973). 

André de Laborde de Monpezat voksede op med fraværet af en far, idet denne det meste af tiden boede i Fransk Indokina. Kun i 1913 var faren hjemme i Frankrig sammen med familien, der foruden far og moderen også bestod af storbroderen Jacques (født 1905). Forældrene blev skilt i 1917, og moderen giftede sig derefter samme år med den franske officer Pierre Keller (fra 1936 brigadegeneral). Andrés skolegang blev meget omskiftelig. Han begyndte sin skolegang i Mont-de-Marsan, men nåede i alt at gå i ca. 10 forskellige skoler, bl.a. i den franske skole i Mainz, hvor stedfaderen var udstationeret som fransk besættelsesofficer efter 1. verdenskrig. Han tog første del af sin studentereksamen i Cahors i 1925, og anden del i 1926 i Toulouse.

André blev i 1931 gift med Renée-Yvonne Doursennot (26. oktober 1908 – 11. februar 2001). Udover Henrik fik parret otte børn.

André de Laborde de Monpezat tilbragte nogle år i Fransk Indokina, hvor han havde arvet nogle industrivirksomheder.

Som afslutning på Erik Norman Svendsens bisættelsestale for Prins Henrik i februar 2018 erindredes Norman Svendsen et citat på fransk, som dronningen i en tv-udsendelse fra Fredensborg Slot havde fundet frem til, indridset i en af slottets ruder: "Les enfants des hommes se séparent, les enfants de Dieu ne se séparent jamais". Dette citat er oprindeligt indridset i ruden af André de Laborde de Monpezat.

Noter 

Godsejere fra Frankrig
Franskmænd i 1900-tallet
Tog kørte over drejeskive. Assens

Den 19. maj 1944 kørte morgentoget fra Tommerup ud over drejeskiven og gennem sporstopperen i Assens. Toget – fremført af A 157 standsede midt på Willemoesgade.

 Morgengodstog kunne ikke standse. Assens (1948)
 Assens-ulykken (1960)

Jernbaneulykker i Danmark
Assens
Begivenheder i 1944
I Am the Bloody Earth

I Am the Bloody Earth er en ep af det britiske death/doom metal-band My Dying Bride, som blev udgivet den 24. januar 1994. 

Ep'en blev udgivet som en del af det begrænsede bokssæt ved navn The Stories sammen med bandets to andre ep'er Symphonaire Infernus et Spera Empyrium og The Thrash of Naked Limbs. Alle tre ep'er blev senere udgivet på opsamlingsalbummet Trinity i 1995, selvom sporet "Transcending (Into The Exquisite)" derpå var skiftet ud med "The Sexuality of Bereavement." "Transcending" var senere indkluderet på genudgivelsen af Turn Loose the Swans. Alle sangenes video er mulige at se på My Dying Brides DVD-udgivelse For Darkest Eyes.

Sporliste 
 "I Am the Bloody Earth"
 "Transcending (Into the Exquisite)"
 "Crown of Sympathy" (Remix)

Eksterne henvisninger 
 I Am the Bloody Earth inforside
 I am the Bloody Earth sangtekster  på Dark Lyrics

Album fra 1994
My Dying Bride-album